Juhari Bulat

Dato' Haji Juhari Bulat adalah Speaker yang dilantik pada 2020 dan merupakan mantan Timbalan Speaker Dewan Undangan Negeri Kedah yang telah dilantik pada tahun 2018. Beliau juga merupakan ADUN Ayer Hangat setelah memenanginya pada Pilihan raya umum Malaysia 2018 lalu.

Politik

UMNO
Beliau pernah menjawat jawatan Pengerusi Tetap UMNO Bahagian Langkawi selama 13 tahun sebelum dilantik AJK UMNO Bahagian pada 2004 hingga 2008.

BERSATU

Beliau adalah muka baharu yang bertanding untuk kerusi DUN Ayer Hangat, Kedah dalam Pilihan raya umum Malaysia 2018. Beliau telah menang dalam pertandingan 3 penjuru menentang penyandang, Dato' Mohd. Rawi Abd. Hamid (BN) dan Azlina Azinan (PAS) pada PRU 14 lalu.

Beliau seterusnya dilantik sebagai Timbalan Yang di-Pertua Dewan Undangan Negeri Kedah. Setelah kejatuhan kerajaan Pakatan Harapan, beliau telah dilantik sebagai Yang di-Pertua Dewan Undangan Negeri Kedah di bawah kerajaan Perikatan Nasional yang diketuai oleh Parti Islam Se-Malaysia.

Selain daripada itu, beliau juga pernah dilantik sebagai Pengerusi Bersama Lembaga Pembangunan Langkawi sebelum digantikan oleh Dato' Mohd Suhaimi Abdullah yang telah tamat tempoh menjawat jawatan sebagai Ahli Dewan Negara Malaysia yang dipilih oleh Dewan Undangan Negeri Kedah.

Anugerah dan pengiktirafan 

 
 Darjah Dato' Setia Sultan Sallehuddin Kedah (D.S.S.S.) - Dato' (2021)

Pautan luar
  - Laman Facebook

Rujukan

Bekas anggota Pertubuhan Kebangsaan Melayu Bersatu
Anggota Parti Pribumi Bersatu Malaysia
Muslim Malaysia
Yang di-Pertua Dewan Undangan Negeri Kedah
Ahli Dewan Undangan Negeri Kedah ke-14